OBRAZLOŽENJE UZ 

PRIJEDLOG II. IZMJENA I DOPUNA

PRORAČUNA GRADA  DELNICA  ZA 2026. GODINU

Proračun Grada Delnica za 2026. godinu i projekcija za 2027. i 2028. godinu donijeti su 15. prosinca 2025. godine  kojim je utvrđena visina sredstava za financiranje rashoda i  izdataka na razini Grada.


Zakonom o proračunu (NN 144/21), predviđeno je da se tijekom proračunske godine može izvršiti novo uravnoteženje Proračuna putem izmjena i dopuna prema postupku za  donošenje Proračuna.

          Potreba za uravnoteženjem Proračuna Grada Delnica za 2026. godinu ukazala se zbog promjena u strukturi prihoda i rashoda:

· razlika između troškovničkih cijena i cijena nakon provedenog postupka javne nabave
· uvođenje novih projekata i aktivnosti

Opći dio 

Prihodi i primici 
PRIHODI OD POREZA 

Povećanje za 2.556,00 eur s obzirom na izvršenje poreznih prihoda do datuma izrade rebalansa

POMOĆI IZ INOZEMSTVA I OD SUBJEKATA UNUTAR OPĆEG PRORAČUNA

Povećanje za 1.604.044,00 eur s obzirom na prijavu projekta „Sanacija odlagališta Sović Laz“ koji bi se sufinancirao 85% od EU (Kohezijski fond) dok ostalih 15% se djeli na JLS sukladno vlasničkim  udjelima koja imaju u Komunalcu d.o.o. 
Rashodi i izdaci

MATERIJALNI RASHODI

Povećanje za 5.076 eur koji se najviše odnosi uvođenje nove aktivnosti „Suradnja s udruženjem obrtnika“ radi organizacije edukacija za obrtnike i poduzetnike Grada Delnica
FINANCIJSKI RASHODI umanjenje za 1.400,00 eura obzirom se novčana nagrada ne isplaćuje ukoliko je Nagrada za životno djelo dodijeljena posmrtno
POMOĆI DANE U INOZEMSTVO I UNUTAR OPĆEG PRORAČUNA povećanje za 6.900,00 eur koje se odnosi na nabavu obrazovnih materijala za škole
NAKNADE GRAĐANIMA I KUĆANSTVIMA NA TEMELJU OSIGURANJA I DRUGE NAKNADE smanjenja u iznosu za 13.200,00 eur koje se odnosi na prigodne darove za umirovljenike jer je planirano više sredstava a izvršenje je manje
RASHODI ZA DONACIJE , KAZNE , NAKNADE ŠTETA I KAPITALNE POMOĆI

Povećanje za 1.662.000,00 eur koje se odnosi na kapitalne pomoći komunlacu za projekt „Sanacija odlagališta Sović laz“ 
RASHODI ZA NABAVU NEPROIZVEDENE DUGOTRAJNE povećanje za 111.000,00 eur odnosi se na kapitalne projekte unutar komunalnog odjela (rekonstrukcija vatrogasnog doma)
RASHODI ZA NABAVU PROIZVEDENE DUGOTRAJNE smanjenje za -163.776,00 eur odnosi se na kapitalne projekte unutar komunalnog odjela (izgradnja spoja D-3 i Kranjčevićeve ulice)
Posebni dio
UPRAVNI ODJEL ZA FINACIJE I PROJEKTE
Program 0302 Uprava i administracija – povećanje programa u iznosu od 2.624,00 eura. 

Izmjenama i dopunama proračuna izvršeno je usklađivanje planiranih rashoda s dosadašnjom realizacijom te stvarnim potrebama poslovanja.

Povećanje rashoda izvršeno je na stavci Računala i računalna oprema, a odnosi se na nabavu Hdd diskova koji su ugrađeni u postojeći uređaj, a cilj je podizanje kapaciteta hdd memorije koja omogućava kreiranje dnevnog backup-a za sva računala gradske uprave.
Program 1325 Jačanje gospodarstva – povećanje programa u iznosu od 5.482,00 eura.

Predlaže se uvođenje nove aktivnosti „Suradnja s Udruženjem obrtnika Delnice“ u iznosu od 5.482,00 eura.

Sredstva su namijenjena sufinanciranju organizacije edukacija za obrtnike i poduzetnike Grada Delnica radi promicanja poduzetništva Grada Delnica. Edukacije će organizirati Obrtnička komora Primorsko-goranske županije i Udruženje obrtnika Delnice tijekom 2026. godine na tromjesečnoj razini, a obuhvatit će teme iz područja financijske pismenosti poduzetnika, aktualnosti zakonodavnih propisa, pogodnosti HBOR-a, HAMAG BICRO-a te aktualnosti i specifičnosti vezane za pojedine struke obrtnika i poduzetnika.

UPRAVNI ODJEL ZA KOMUNALNI SUSTAV, IMOVINU, PROMET I ZAŠTITU OKOLIŠA 

PROGRAM 1604 KAPITALNA ULAGANJA GRADA

Kapitalni projekt K160167 – rekonstrukcija vatrogasnog doma – povećanje u iznosu od 106.000,00 eura. Procijenjena vrijednost radova rekonstrukcije vatrogasnog doma, prema troškovniku izrađenom u sklopu izvedbenog projekta iz ožujka 2026. godine, iznosi 373.538,79 eura. U postupku javne nabave zaprimljena je jedna ponuda u iznosu od 540.700,25 eura, koja premašuje planirana proračunska sredstva. Budući da je projekt odobren za sufinanciranje sredstvima Europske unije u okviru Nacionalnog plana oporavka i otpornosti (NPOO), radi njegove uspješne provedbe potrebno je povećati osigurana financijska sredstva. Povećanje obuhvaća usklađenje vrijednosti radova s rezultatima provedenog postupka javne nabave te osiguranje sredstava za sve povezane troškove provedbe projekta, uključujući stručni nadzor, usluge koordinatora II zaštite na radu, aktivnosti promidžbe i vidljivosti te troškove projektne dokumentacije.

Kapitalni projekt K160526 izgradnja spoja D-3 i Kranjčevićeve ulice – stavka se smanjuje u iznosu od 175.000,00 eura. Za provedbu projekta potrebno je pokrenuti novi postupak javne nabave zbog raskida ugovora s  izvođačem radova. Od provedbe prethodnog postupka javne nabave do  ishođenja građevinske dozvole došlo je do značajnih promjena tržišnih uvjeta, uključujući rast cijena građevinskih radova i materijala te  uvjeti više nisu održivi niti odražavaju aktualne tržišne cijene. Slijedom navedenog potrebno je provesti novi postupak javne nabave te uskladiti procijenjenu vrijednost nabave s važećim tržišnim uvjetima kako bi se osigurala uspješna provedba projekta.

Kapitalni projekt K160541 – uređenje prostorija Goranski risovi  – U 2025. godini bila su planirana sredstva za cjelokupnu realizaciju projekta, međutim projekt nije dovršen u planiranom razdoblju te je njegova provedba prenesena u 2026. godinu. Naknadnom analizom utvrđeno je da u Proračunu za 2026. godinu nisu osigurana dostatna sredstva za završetak projekta u cijelosti. Slijedom navedenoga potrebno je osigurati dodatna financijska sredstva kako bi se omogućila njegova potpuna realizacija.
PROGRAM 1901 SUFINANCIRANJE IZGRADNJE VODOVODNE I KANALIZACIJSKE MREŽE

Aktivnost A190140 – pumpa vodosprema Hrvatsko – dodaje se nova stavka u iznosu od 2.600,00 eura. Na zahtjev MO Turke pristupit će se nabavi pumpe za vodu u naselju Hrvatsko u svrhu osiguravanja pouzdane vodoopskrbe za lokalno stanovništvo.  
 PROGRAM 1910 ZAŠTITA OKOLIŠA
Projekt T190506 – sanacija odlagališta Sović Laz – povećanje u iznosu od 1.662.000,00 eura
Planirana vrijednost projekta iznosi 1,7 milijuna eura, od čega troškovnik radova iznosi 1,6 milijuna eura, troškovi voditelja projekta 32.000 eura, koordinatora zaštite na radu 10.000 eura, stručnog nadzora 28.000 eura, promidžbe i vidljivosti 2.000 eura te izrade dokumentacije 38.000 eura. Financiranje sanacije zatvorenih odlagališta sredstvima Europske unije u okviru Operativnog programa Konkurentnost i kohezija (OPKK) u visini je 85% prihvatljivih troškova. Prihvatljivi prijavitelj je jedinica lokalne samouprave na čijem se području nalazi odlagalište ali prihvatljivim prijaviteljima smatraju se i jedinice lokalne samouprave koje su suvlasnici trgovačkog društva koje upravlja odlagalištem na administrativnom području druge jedinice lokalne samouprave. Nadalje, u slučaju kada je osoba koja upravlja odlagalištem u vlasništvu više jedinica lokalne samouprave, prijavitelj je obvezan osigurati sporazum svih jedinica lokalne samouprave koje su suvlasnici društva kojim se potvrđuje suglasnost za podnošenje projektnog prijedloga. Slijedom navedenoga, Grad Delnice je u ovom natječaju prijavitelj. 

Komunalac d.o.o. naručitelj je izrade glavnog projekta (izmjena i dopuna), kao i podnositelj zahtjeva za izmjenu i dopunu građevinske dozvole te kao vlasnik zemljišta i podnositelj zahtjeva dovršava postupak izdavanja građevinske dozvole odnosno ostaje investitor do pravomoćnosti građevinske dozvole.  Nakon pravomoćnosti građevinske dozvole Komunalac d.o.o. i Grad Delnice sklopit će ugovor o osnivanju prava građenja u korist Grada. Po upisu prava građenja u zemljišne knjige Grad će steći pravni interes za građenje te će, uz suglasnost Komunalca d.o.o., podnijeti zahtjev za promjenu investitora u građevinskoj dozvoli. Danom izvršnosti rješenja o promjeni investitora Grad Delnice postaje investitor u smislu građevinske dozvole.

Grad je s ostalim suvlasnicima,  korisnicima nekadašnjeg odlagališta  sklopio Sporazum o zajedničkoj suradnji radi prijave projekta sanacije odlagališta komunalnog otpada s udjelima u troškovima sukladno postotku suvlasničkih udjela.

 Krajnji rok dostave projektnih prijedloga za Sanaciju odlagališta je 4. rujna 2026.

Ukratko o projektu: Zona postojeće odlagališne plohe (Faza 2) obuhvaća tlocrtnu površinu od oko 14.830 m2  dok na samu odlagališnu plohu otpada oko 9.380 m2. Sanacija će se provesti na način da se otpad prikupi na manju površinu, zbije i prekrije gornjim brtvenim sustavom. Predviđena je tlocrtna površina zatvorene odlagališne plohe od cca 9.380 m2, te volumena za približno 100.000 m3 odloženog otpada. 

 Aktivni sustav otplinjavanja sastoji se od plinskih zdenaca, mreže plinovoda, kondenznih „lonaca“ i plinske stanice s bakljom na južnom dijelu odlagališta. Makadamska (protupožarna) prometnica izvodi se uz odlagališnu plohu od makadamskog kolnika širine 4,00 m i poprečnog nagiba 4,0 % u padu prema oborinskom kanalu. Uz prometni trak izvode se bankine širine 0,5 m. 

Hidrantska mreža u sklopu Faze 2 - izgradit će se sustav hidrantske mreže koji se sastoji od PEHD  cjevovoda i šest  nadzemnih hidranata

Sanacija postojeće odlagališne plohe će se provesti na način da će se oblikovati kompaktno tijelo odlagališta, s odgovarajućim nagibom pokosa i prekrit će se završnim pokrovnim slojem, kojim se onemogućava ulaz oborinskih voda u tijelo odlagališta, a time i nastajanje novih procjednih voda. 

Sanacija postojeće odlagališne plohe obuhvaća  radove preslagivanja postojećeg otpada na trenutnoj lokaciji i oblikovanje tijela odlagališta, uklanjanje otpada s okolnih površina i sanacija površine s koje je uklonjen otpad, izvedba zdenaca za otplinjavanje, zatvaranje tijela odlagališta izvedbom završnog brtvenog sustava,  rekultivacija odlagališta,  izvedba obodnog kanala za prikupljanje i odvodnju oborinskih voda te izvedba makadamske protupožarne prometnice oko tijela odlagališta. 

Glavnu opasnost od eksplozije na odlagalištu otpada predstavlja odlagališni plin koji u smjesi sa zrakom može stvoriti eksplozivnu atmosferu. Izvodi se sustav za prikupljanje i spaljivanje plina izgradnjom plinsko-crpne stanice s bakljom na koju se priključuju plinski bunari izvedeni u tijelu odlagališta, tj. predviđen je sustav aktivnog otplinjavanja odlagališta. 

UPRAVNI ODJEL ZA LOKALNU SAMOUPRAVU, DRUŠTVENE DJELATNOSTI I OPĆE POSLOVE

POKROVITELJSTVA I OBLJETNICE – umanjenje -1.606,00 eura
· Godišnje nagrade-javna priznanja – umanjenje za 1.400,00 eura obzirom se novčana nagrada ne isplaćuje ukoliko je Nagrada za životno djelo dodijeljena posmrtno te umanjenje 206,00 eura za usluge izrade nagrada – sukladno izvršenju 

PREDŠKOLSKI ODGOJ – umanjenje -2.000,00 eura

· Sufinanciranje smještaja djece predškolske dobi u ustanove i prostore kojima Grad nije osnivač – umanjenje za 2.000,00 eura obzirom se Područni odjel vrtića u Plešcima zatvara, a i u sljedećoj pedagoškoj godini neće biti djece iz Hrvatskog koja će ga pohađati

OSNOVNO I SREDNJOŠKOLSKO OBRAZOVANJE STIPENDIRANJE UČENIKA I STUDENATA – uvećanje 5.700,00 eura

· OŠ I.G.Kovačića – obrazovni materijali – stavka se uvećava za 6.500,00 eura, budući su cijene dodatnih obrazovnih materijala narasle za 20% od lanjskih te je, sukladno provedenom postupku jednostavne nabave, informacija iz OŠ da će im za dodatne obrazovne materijale za sve učenike biti potrebna dodatna sredstva

· OŠ F.K.Frankopana – prijevoz učenika iz Dedina – umanjenje za 1.200,00 eura koliko realno iznosi trošak prijevoza (goriva) za drugi kombi djece iz Dedina u Školu u Brod na Kupi za razdoblje rujan-prosinac, obzirom je prvotno bio planiran iznos koji je potreban za cijelu pedagošku, a ne kalendarsku, godinu

· OŠ I.G.Kovačića – obrazovni materijali – stavka se uvećava za 400,00 eura, budući su cijene dodatnih obrazovnih materijala narasle za 20% od lanjskih te je dobivena informacija iz OŠ da će im za dodatne obrazovne materijale za sve učenike biti potrebna dodatna sredstva

PROMICANJE KULTURE – umanjenje -200,00 eura

· Izdavaštvo Besejda - umanjuje se za 200,00 eura sukladno izvršenju

RAZVOJ SPORTA I REKREACIJE – izmjena unutar odobrenih sredstava

· Detaljno je obrazloženo u točki Izmjene Programa javnih potreba u sportu Grada Delnica za 2026. godinu
SOCIJALNA SKRB - umanjenje -10.000,00 eura
· Prigodni dar za umirovljenike – umanjenje za 10.000,00 eura obzirom je do sada (za uskršnjice) utrošeno 45.120 eura (za 1504 umirovljenika). Kad bismo računali da je isti broj umirovljenika podignuti i božićnice izvršenje bi bilo 90.240 eura, a plan na poziciji je 120.000 eura. I ako umanjimo za 10.000 eura, još nam ostane dovoljno sredstava za 650 umirovljenika više nego na proljeće.
